b'\n_START_ARTICLE_\nDestruktor\n_START_PARAGRAPH_\nDestruktor v ra\xc4\x8dunalni\xc5\xa1kem programiranju je metoda razreda, ki je avtomatsko klicana s strani prevajalnika v trenutku, ko je objekt uni\xc4\x8den. Koda v destruktorju je tipi\xc4\x8dno uporabljena za spro\xc5\xa1\xc4\x8danje rezerviranih virov, ki jih je objekto potreboval za svoje delovanje (npr. spomin, zaklepi ...)._NEWLINE_Pogosta je napa\xc4\x8dna interpretacija, da "destruktor uni\xc4\x8di objekt". Destruktor bo dejansko klican \xc5\xa1ele, ko se je uni\xc4\x8denje objekta \xc5\xbee za\xc4\x8delo (v C++ uni\xc4\x8denje spro\xc5\xbei prevajalnik, v C# pa garbage kolektor). Pravilno bi bilo torej re\xc4\x8di "destruktor je zadnja stvar, ki jo bo objekt naredil".'